Skagamenn sigruðu Þrótt í lokaleik sínum í riðlakeppni Lengjubikarsins í Egilshöll á sunnudag . ÍA-liðið sigraði 2 : 1 og tryggði sér þar með sæti í úrslitunum , þar sem þeir mæta næst FH eða KR . Þetta kemur fram á heimasíðu Knattspyrnufélags ÍA . Skagamenn voru mun sterkari aðilinn í fyrri hálfleik og leiddu 1 : 0 í leikhléi með marki Svadomovic eftir góða sendingu frá Stefáni Þórðarsyni . Leikurinn jafnaðist í upphafi seinni hálfleiks og náðu Þróttarar að jafna með að því er virtist sjálfsmarki Dario Cingel . Það var síðan Stefán Þórðarson sem skoraði sigurmarkið um miðjan hálfleikinn . Í kjölfarið var Hirti Hjartarsyni , fyrrum leikmanni ÍA í liði Þróttara , vikið af leikvelli fyrir mótmæli , en Þróttarar voru ósáttir og töldu að búið hefði verið að dæma aukaspyrnu áður en markið var skorað . Byrjunarlið Skagamanna í leiknum var þannig skipað : Trausti Sigurbjörnsson , Guðjón Sveinsson , Heimir Einarsson , Árni Thor Guðmundsson , Dario Cingel Jón Vilhelm Ákason , Þórður Guðjónsson , Bjarni Guðjónsson , Helgi Pétur Magnússon , Stefán Þórðarson og Svadomovic .